
AVIZ

asupra propunerii legislative pentru delimitarea suprafeţelor de pădure şi vegataţie forestieră care fac obiectul revendicărilor, în conformitate cu prevederile Legii nr. 169/1998 şi de întârziere a tăierilor de masă lemnoasă de pe aceste terenuri

Cu adresa nr. 331 din 7 septembrie 1999, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru delimitarea suprafeţelor de pădure şi vegataţie forestieră care fac obiectul revendicărilor, în conformitate cu prevederile Legii nr. 169/1998 şi de întârziere a tăierilor de masă lemnoasă de pe aceste terenuri.

In urma examinării, în şedinţa din data de 10 noiembrie 1999, Comisia pentru buget, finanţe şi bănci, cu majoritate de voturi, a hotărât respingerea întrucât prevederile ei sunt preluate în proiectul de Lege privind unele măsuri pentru finalizarea procesului de reconstituire a dreptului de proprietate asupra terenurilor agricole şi a celor cu destinaţie forestieră, prevăzut prin Legea fondului funciar nr. 18/1991 adoptat de curând de cele două Camere ale Parlamentului.

